**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/594-3/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. szeptember 8-ai rendkívüli nyilvános ülésére**

**Tárgy:** A DRV Zrt Gördülő Fejlesztési Terv 2017-2031 véleményezése

**Az előterjesztő:** Papp Gábor polgármester

**Készítette:**  Babics Tamás környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A víziközmű-szolgáltatásról szóló 2011. évi CCIX törvény 11. §- a arról rendelkezik, hogy a víziközmű-szolgáltatás hosszú távú biztosíthatósága érdekében víziközmű-szolgáltatási ágazatonként 15 éves időtávra gördülő fejlesztési tervet szükséges készíteni. A gördülő fejlesztési tervnek részét képezi a felújítási és pótlási, valamint beruházási terv. A gördülő fejlesztési tervet a víziközmű-szolgáltatás törvényességi felügyeletét ellátó Magyar Energetikai és Közmű-szabályozási hivatalhoz tárgyév szeptember 30-ig jóváhagyásra benyújtani szükséges.

Hévíz Város közigazgatási területén a víziközmű-szolgáltatás feladatát a Drv Zrt. látja el. A hévízi víziközmű-szolgáltatás vagyonelemei állami illetve önkormányzati tulajdonban vannak, a szolgáltatás az Önkormányzat és a Drv Zrt között hosszútávra kötött bérleti-üzemeltetési szerződés keretében zajlik.

A víziközmű-üzemeltetésre vonatkozó jogszabályi környezet átalakulása – különösen a gördülő fejlesztési tervre és a víziközművek üzemeltetéséért az ellátásért felelőst megillető használati díj felhasználásának igazolására vonatkozó rendelkezések – szükségessé tették a bérleti-üzemeltetési szerződés egyes rendelkezéseinek pontosító értelmezését. Erre tekintettel a Magyar- Energetikai és Közmű-szabályozási Hivatal által jóváhagyott bérleti-üzemeltetés szerződés rendelkezéseit egyébként nem érintve, a bérleti-üzemeltetési szerződés módosítását a Képviselő-testület a 178/2016. (VI.30.) határozatával elfogadta és aláírásra került.

Megállapodtunk abban, hogy az üzemeltetésbe adó Önkormányzat a gördülő fejlesztési terv elfogadásával egyidejűleg a benne szereplő, az első (operatív) évre vonatkozó beruházások, felújítások és pótlások teljes körű teljesítésével az üzemeltetőt Drv Zrt-t bízza meg, a munkálatok elvégzését az üzemeltetőtől megrendeli.

Egyúttal vállaltuk, hogy minden évben, a gördülő fejlesztési terv elfogadásával egyidejűleg az önkormányzati határozatban gondoskodik a gördülő fejlesztési tervben foglalt beruházások, felújítások és pótlások teljes körű teljesítésére vonatkozó megbízás és megrendelés megadásához szükséges képviselőtestületi felhatalmazásról.

A Drv Zrt. ennek megfelelően elkészítette és megküldte a települési és térségi vízi közmű rendszer 2017-2031. évi beruházási-felújítási és pótlási tervdokumentációját a víziközmű-szolgáltatás színvonalának szinten tartása, illetve javítása érdekében, felsorolva mindazon szükséges felújításokat, pótlásokat, beruházásokat, melyek megvalósítása elengedhetetlen a rendszer zavartalan működéséhez. A feladatokat fontossági, valamint megvalósíthatósági szempontok szerint ütemezték, a szolgáltatásra várható hatások figyelembe vételével.

A megküldött terv az önkormányzatunk területén lévő állami tulajdonú vízi-közművekre vonatkozik, de a kapcsolódó önkormányzati bővítmény alapján a vízi közmű rendszeren kialakult vegyes tulajdon miatt az önkormányzat is véleményezésre jogosult.

2012 évben az Önkormányzat felkereste a Drv Zrt vezetését azt kérve, hogy a város előtt álló nagy beruházási célokhoz igazodva a közmű szolgáltató adja meg fejlesztési elképzeléseit Hévíz vonatkozásában annak érdekében, hogy a városi fejlesztési célokkal azokat összhangba lehessen hozni, a beruházások, fejlesztések egymásra épülhessenek.

2012 októberében a Drv Zrt az alábbi fejlesztési programot küldte meg:

|  |  |  |  |  |
| --- | --- | --- | --- | --- |
| I. fejlesztési ütem | | | | |
| Utca megnevezése | vezeték anyaga, átmérője | hossza (fm) | fektetés éve | javasolt csere |
| Zrínyi u. | AC 80 | 1520 | 1948 | KPE 110 |
| AC 100 | 360 | 1948 | KPE 110 |
| Széchenyi u. | KMPVC 150 | 1820 | 1978 | KPE 150 |
| KM PVC 80 | 70 | 1975 | KPE150 |
| Attila u. | AC 80 | 240 | 1956 | KPE110 |
| Attila u.-Zrínyi ök. | KMPVC 100 | 160 | 1976 | KPE110 |

|  |  |  |  |  |
| --- | --- | --- | --- | --- |
| II. fejlesztési | | ütem | | |
| Utca megnevezése | vezeték anyaga, átmérője | hossza (fm) | fektetés éve | javasolt csere |
| Ady E.u. | AC 80 | 880 | 1960 | KPE 110 |
| Kossuth u. | AC 80 | 1180 | 1972 | KPE 110 |
| Római u. | AC 80 | 640 | 1960 | KPE 110 |
| Park u. | AC 80 | 520 | 1980 | KPE 150 |
| AC 150 | 520 | 1980 | KPE 150 |

|  |  |  |  |  |
| --- | --- | --- | --- | --- |
| III. fejlesztési ütem | | | | |
| Utca megnevezése | vezeték anyaga, átmérője | hossza(fm) | fektetés éve | javasolt csere |
| Móricz Zs.u. | AC 80 | 1660 | 1976 | KPE 150 |
| KMPVC 80 | 400 | 1981 | KPE 150 |
| KMPVC 100 | 105 | 1976 | KPE 150 |
| Dózsa Gv.u. | KMPVC 80 | 450 | 1982 | KPE 150 |
| Veres P.u. | KMPVC 80 | 450 | 1982 | KPE 150 |

|  |  |  |
| --- | --- | --- |
| I. fejlesztési ütem | 2013.tervezés | 2014. kivitelezés |
| II. fejlesztési ütem | 2014. tervezés | 2015.kivitelezés |
| III. fejlesztési ütem | 2015.tervezés | 2016.kivitelezés |

A táblázatokból látható, hogy a 2012-ben leírt fejlesztési ütemezések közül gyakorlatilag semmi nem valósult meg, kivéve a városi átépített buszöblök alatt történtek meg az ivóvíz vezetékek cseréje.

A most benyújtott terveket átvizsgáltuk, melyből kimaradt a Széchenyi utca ivóvíz rekonstrukciója, pedig erre vonatkozó terveket a DRV 2013 decemberében készíttetett a BESZT Tervező Kft 82 Veszprém Stadion köz 5. alatti céggel. A tervek mellett tervezői költségbecslés is szerepel, de ez a terv az Ady utcai kereszteződést, tervezendő körforgalomként kezeli és meg is rajzolja, a szükséges kiváltásokkal. A tervezői költségbecslés bruttó 100 milliós bekerülési költséget irányoz elő, amiből az útépítés helyreállítása 24 millió forint.

A Széchenyi utcai vizíközmű rendszer felújítása, cseréje kiemelten fontos lenne, hiszen mint közismert a Széchenyi utca kezelője az utca burkolatának megújítását tervezi, közreműködve az önkormányzattal. Ez a fejlesztés csak összehangolt együttműködéssel valósulhat csak meg, mely együttműködés tagja az állami útkezelő és az önkormányzat mellett a közmű szolgáltatók, így a Drv Zrt is kell hogy legyen. Ha az út felújítás megkezdődik, akkor az alépítmények felújításának is meg kell történnie, ezért nélkülözhetetlen eleme lenne az ivóvíz hálózat rekonstrukciója.

Az Önkormányzati közmű vagyon vizsgálatából kiderül, hogy a Széchenyi utca állami kezelésben szereplő vagyonelem, ahol a gördülő tervezés során figyelembe kellett volna venni, tekintettel a korára és állapotára. A sorozatos csőtöréseket a gerincről való acélcsöves lekötések elöregedése okozza, tehát nemcsak gerincet, hanem új lekötéseket is kell létesíteni.

A Széchenyi utca szennyvíz vezetéke is hasonló korú, a rekonstrukciója (csatorna bélelés, aknafelújítások) a 2017. évi feladatok között szerepel.

A gördülő fejlesztések között a Zrínyi és Móricz Zs. utcai ivóvíz felújításokat tervezi 2017. évben az ellátásért felelős szolgáltató.

2018-ban a Dózsa, Attila, Veres P, Zrínyi utcák ivóvíz rekonstrukcióját hozza a terv.

Hévíz várost érintő további feladatokkal a 15 évre szóló terv nem számol.

A határozati javaslat a Drv Zrt. 2017-2031 időszakra szóló gördülő fejlesztési tervének feltételes elfogadását tartalmazza. A Széchenyi utcai ivóvíz hálózat rekonstrukció 2017 évre történő ütemezése az a feltétel, mely a gördülő fejlesztési terv teljes elfogadását jelentené.

Kérjük az előterjesztés megtárgyalását és a határozati javaslat elfogadást.

**2.**

**Határozati javaslat**

1. Hévíz Város Önkormányzat Képviselő-testülete, mint a 12-18421-1-035-01-13     Mekh kóddal rendelkező DRV\_V\_212 ellátásért felelőse és a 21-18421-1-006-01-05  Mekh kóddal rendelkező DRV\_S\_211    ellátásért felelőse a víziközmű-szolgáltatásról szóló 2011. évi CCIX. törvény 11. § szerinti, a Dunántúli Regionális Vízmű Vízmű Zrt. által 2017-2031 időszakra elkészített Gördülő Fejlesztési Tervet azzal a feltétellel fogadja el, hogy a Hévíz, Széchenyi utca burkolatának 2017. évre más partnerek bevonásával tervezett felújításával egy időben a Dunántúli Regionális Vízmű Zrt. az utca ivóvíz hálózat korszerűsítését a Gördülő Fejlesztési Tervében szerepeltesse.
2. A Dunántúli Regionális Vízmű Vízmű Zrt. Gördülő fejlesztési Tervében szereplő Móricz Zsigmond utcai kivitelezés, Zrínyi utcai tervezés fejlesztések 2017. évi ütemezését, a Dózsa György, Attila-Zrínyi utcai összekötő vezeték, a Veres Péter, Zrínyi utcai kivitelezések 2018. évi ütemezését, és a Széchenyi utca szennyvíz hálózat felújítás 2017. évre tervezett kivitelezését elfogadja.

Felelős: Papp Gábor polgármester

Határidő: 2016. szeptember 9.

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **környezetvédelmi ügyintéző** |  |  |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |